[{"text_idx": "#000000", "text": "Supporters Club and CF10 Trust"}, {"text_idx": "#000003", "text": "Mae Josh Adams yn dweud ei fod wedi setlo mewn i\u2019w fywyd newydd ar o\u0302l ymuno a\u0302 charfan Gleision Caerdydd am y tro cyntaf wythnos yma."}, {"text_idx": "#000004", "text": "Yr asgellwr oedd prif sgoriwr ceisiau Cwpan y Byd yn Japan yn gynharach eleni, gan groesi\u2019r gwyngalch saith gwaith a thori record Cymru, gafodd ei osod gan Shane Williams."}, {"text_idx": "#000005", "text": "Ond mae\u2019r asgellwr rhyngwladol yn mynnu fod sialens o\u2019i flaen i ennill ei le ymysg cefnwyr ei ranbarth newydd, wrth iddo gystadlu a\u0302 chwaraewyr fel Aled Summerhill, Owen Lane, Hallam Amos a Jason Harries i sefydlu ei hun yn nhi\u0302m John Mulvihill."}, {"text_idx": "#000006", "text": "Dywedodd Adams: \u201cMae hi wedi bod yn wythnos dda. Roedd hi\u2019n brofiad newydd i ddod i mewn i\u2019r clwb dydd Mawrth, a oedd e fel dechre\u2019 ysgol newydd eto."}, {"text_idx": "#000007", "text": "\u201cOnd mae pawb yma wedi bod yn dda a fi\u2019n \u2018nabod lot o\u2019r bois o chwarae gyda nhw i Cymru dan-20 a pethe\u2019 fel \u2018na."}, {"text_idx": "#000008", "text": "\u201cGobeithio gallai gael fy ge\u0302m cyntaf dros y penwythnos nawr."}, {"text_idx": "#000009", "text": "\u201cFi erioed wedi bod yn rhan o garfan ti\u0302m cyntaf yng Nghymru. O ni yn yr academi yn y Scarlets."}, {"text_idx": "#000010", "text": "\u201cMae e\u2019n eitha\u2019 newydd i fi, ond fi wedi joio."}, {"text_idx": "#000011", "text": "\u201cOni\u2019n chwarae ar gae fel hyn lan yn Worcester, felly dyw hynny ddim yn newydd i fi. Mae\u2019n siwtio fi, oherwydd mae\u2019n cae gyflym a mae\u2019r ffordd mae\u2019r Gleision yn chwarae yn siwtio fi hefyd."}, {"text_idx": "#000012", "text": "\u201cMae nhw\u2019n hoffi taflu\u2019r pe\u0302l rownd a mae chwaraewyr da yma. Mae Jarrod a Tomos yn chwarae yn gloi a mae nhw\u2019n chwarae heads-up rugby."}, {"text_idx": "#000013", "text": "\u201cGobeithio gallai gael y be\u0302l dros y penwythnos a creu cyfleuon i ni."}, {"text_idx": "#000014", "text": "\u201cY targed i fi yn bersonol yw i fod yn y ti\u0302m pob wythnos os fi\u2019n gallu, peidio cael anafiadau a chwarae yn dda."}, {"text_idx": "#000015", "text": "\u201cMae lot o fois wedi gwneud yn dda cyn i mi ddod \u2018ma, felly os fi\u2019n cael siawns bydd rhaid i fi chwarae yn dda i gadw\u2019r crys.\u201d"}, {"text_idx": "#000017", "text": "Mae\u2019r cyn chwaraewr Worcester Warriors yn disgwyl tasg anodd yn erbyn y ti\u0302m o Ffrainc a mae\u2019n credu fod rhaid i\u2019r Gleision gael buddugoliaeth er mwyn cadw eu gobeithion yn y gystadleuaeth yn fyw."}, {"text_idx": "#000018", "text": "\u201cFi wedi chwarae yn erbyn Pau o\u2019r blaen, gyda Worcester. Fel po\u0302b ti\u0302m o Ffrainc, mae chwaraewyr da gyda nhw a lot o arian gyda nhw,\u201d meddai Adams."}, {"text_idx": "#000019", "text": "\u201cMae bois mawr gyda nhw yn y pac a mae nhw\u2019n gryf lan yn y ffrynt."}, {"text_idx": "#000020", "text": "\u201cMae asgellwr da gyda nhw o\u2019r enw Votu a bydd rhaid i ni fod yn dda yn yr amddiffyn."}, {"text_idx": "#000021", "text": "\u201cGobeithio gallwn ni greu cyfleuon wrth ymosod, yn enwedig gyda\u2019r ffordd ni\u2019n chwarae."}, {"text_idx": "#000022", "text": "\u201cGobeithio gallwn ni gael canlyniad da ar y penwythnos. Mae\u2019r ge\u0302m yma yn bwysig i ni os ni am fynd mewn i\u2019r quarter finals yn y Cwpan Her."}, {"text_idx": "#000023", "text": "\u201cNi moen cyrraedd y knockout stages, a mae hynny\u2019n go\u0302l eithaf realistig i ni."}, {"text_idx": "#000024", "text": "\u201cNi wedi ennill y gystadleuaeth o\u2019r blaen a ni moen gwneud yn dda unwaith eto.\u201d"}, {"text_idx": "#000027", "text": "Cardiff v Bristol Bears cancelled"}, {"text_idx": "#000030", "text": "Subscribe to our recap newsletter:"}, {"text_idx": "#000031", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]